stanford-oval/wikipedia huggingface dataset:
Sidkia

| Sidkia |
| --- | --- |
 
Juudan kuningas
Edeltäjä:  Jojakin

Syntynyt:  617 eaa. Jerusalem, Israel
Kuollut:  586 eaa. Babylon
Suku:  Daavid
Isä:  Josia
Äiti:  Hamutal
Sidkia oli Juudan viimeinen kuningas ennen Babylonin pakko­siirtolaisuutta. Hänen alkuperäinen nimensä oli Mattanja kunnes Nebukadnessar II risti hänet Sidkiaksi ja asetti Juudan valtaistuimelle. Hän oli Josian poika. Hän oli kuninkaaksi tullessaan 21-vuotias ja hallitsi 11 vuoden ajan. Sidkia teki sitä, mikä on väärää Herran silmissä. Sidkia ryhtyi kapinaan Babyloniaa vastaan Egyptin ja Tyyron tukeen luottaen 589 eaa. paikkeilla. Babylonialaiset valloittivat jälleen kerran koko Juudan ja aloittivat Jerusalemin piirityksen. Jeremia yritti neuvoa kuningasta antautumaan, mutta tämä pysyi kovana. Lopulta kaupungin puolustus murtui erittäin kovan nälänhädän takia. Sidkia perheineen yritti paeta, mutta he jäivät kiinni. Sidkian pojat surmattiin hänen nähtensä ja hänen silmänsä sokaistiin. Sitten Nebukadnessar kiinnitti hänet hevosensa häntään. Sidkia vietiin Babyloniin, jossa hän kuoli. Jerusalem vallattiin ja tuhottiin maan tasalle. Sitten pääosa juutalaisista vietiin pakkosiirtolaisuuteen Babyloniin. Juuda menetti itsenäisyytensä ja sen johtoon asetettiin käskynhaltija.
Vanhan Jerusalemin alla on Sidkian luola, jossa Liiton arkin on arveltu olleen.
Seuraava päivä

| Seuraava päivä> The Day After |
| --- | --- |

Ohjaaja:  Nicholas Meyer
Tuottaja:  Stephanie Austin
Säveltäjä:  David Raksin Virgil Thomson
Kuvaaja:  Gayne Rescher
Valmistustiedot
Valmistusmaa:  Yhdysvallat
Tuotantoyhtiö:  Greengrass Productions
Levittäjä:  American Broadcasting Company Netflix
Kesto:  122 minuuttia
Alkuperäiskieli:  englanti
Aiheesta muualla
IMDb
Elonet
AllMovie
Infobox OKNimi-testi OK: 
Seuraava päivä (The Day After) on Nicholas Meyerin ohjaama yhdysvaltalainen katastrofielokuva, alun perin television minisarja vuodelta 1987. Kylmän sodan aikaan sijoittuva dystopiadraama kertoo kuvitellusta tilanteesta, jossa Neuvostoliitto tekee ydinaseiskuja Yhdysvaltoihin. Tapahtumat keskittyvät Kansas Cityn liepeille, ja päärooleja näyttelevät muun muassa Jason Robards ja JoBeth Williams.
ABC-televisioyhtiön tuottama draama on yksi televisiohistorian kohutuimmista tuotannoista. Siinä luotiin pasifismin hengessä todentuntuinen ydinsodan jälkeinen maailma uhreineen, joukkokuolemineen ja nälänhätineen. Konservatiiviset piirit pitivät sitä jopa neuvostopropagandana. Kohun seurauksena ABC-yhtiö päätti tuottaa samankaltaisesta aiheesta patrioottisemman tarinan, minisarjan Miehitetty Amerikka (1987).
Vastaanotto

Elokuvaa oli jo kuukausia ennen televisioensi-iltaa näytetty suljetuissa esikatselutilaisuuksissa ympäri Yhdysvaltoja. Ronald Reaganin hallinto paheksui elokuvaa, kun taas erityisen innostunut siitä oli maan rauhanliike. Ensi-illan jälkeen ABC-yhtiö järjesti keskustelutilaisuuden, johon osallistuvat muun muassa Yhdysvaltojen ulkopolitiikan nimimies Henry Kissinger sekä ydinaseiden vastustajana tunnettu Carl Sagan.
Suomessakin elokuva herätti huomiota jo etukäteen. Helsingin Sanomien USA:n kirjeenvaihtaja Matti Verkkola kirjoitti sen aikaansaamasta ennakkokohusta melkein kokosivun mittaisen jutun 20. marraskuuta 1983, jolloin elokuva vasta sai ensiesityksensä Yhdysvalloissa.
Seuraava päivä tuotiin Suomessa elokuvateattereihin tammikuussa 1984, ja Helsingin Sanomien elokuvakriitikko Helena Ylänen antoi siitä murska-arvion. Hänestä se ei täyttänyt elokuvan mittoja ilmeettömine kuvauksineen ja persoonattomasti näyteltyine banaaleine ihmishahmoineen. ”Seuraava päivä on tylsääkin tylsempi. [--] Siinä ei ole nousuja eikä laskuja. Ei kauhua, jännitystä eikä ilonhetkiä. Kaikki on samaa ranskanpullaa, vesitettyä, latistettua ja turvallista.”
Video-oppaassa vuodelta 1994 Kati Sinisalo luonnehti Seuraavaa päivää kaikki katastrofielokuvan keinot käyttäväksi tuotannoksi, joka kuitenkin sievistelee ydintuhon vaikutukset idyllisen pikkukaupungin ongelmiksi. Elokuva sai häneltä kaksi tähteä viidestä, mikä vastaa sanallista arviota ”keskinkertainen”.
Shocked (kappale)

| ”Shocked” Kylie Minogue |
| --- | --- | --- |

Singlen tiedot
 Albumilta: Rhythm of Love
 Äänitetty : Lontoo, Englanti
 Julkaistu: 20. toukokuuta 1991
 Formaatti: CDS, 7"- ja 12" vinyyli, kasetti
 Tuottaja(t): Stock Aitken Waterman
 Tyylilaji: dancepop
 Kesto: 03.06
 Levy-yhtiö: PWL, Mushroom
Kylie Minoguen muut singlet
| ”What Do I Have to Do” 1991 | ”Shocked” 1991 | ”Word Is Out” 1991 |
"Shocked" on dancepopkappale Kylie Minoguen albumilta Rhythm of Love (1990) ja se julkaistiin 20. toukokuuta 1991. Kappale on albumin neljäs ja viimeinen single. Kappaleen kirjoittivat ja tuottivat Stock, Aitken ja Waterman.
Kappaleet

"Shocked" (DNA Remix)
"Shocked" (Harding/Curnow Remix)
"Shocked" (DNA Remix)
"Shocked" (Harding/Curnow Remix)
"Shocked" (DNA Remix)
"Shocked" (Harding/Curnow Remix)
Esitykset konserteissa

Rhythm of Love Tour
Let's Get to It Tour
Intimate and Live Tour
On a Night Like This Tour
KylieFever2002 Tour
Showgirl Tour
Showgirl Homecoming Tour
For You, For Me Tour
Aphrodite World Tour
Listasijoitukset

| Lista (1991) | Korkein sijoitus |
| --- | --- |
Australia (ARIA Charts): 7
Eurooppa (European Hot 100): 20
Suomi (Suomen virallinen lista): 8
Irlanti (Irish Singles Chart): 2
Britannia (UK Singles Chart): 6
Aiheesta muualla

Kylie Minoguen virallinen sivusto (englanniksi)
Solisluu

Solisluu alapuolelta.
3D-animaatio solisluista.
Solisluu eli klavikula (lat. clavicula) kuuluu yläraajan luihin ja se muodostaa hartiakaaren yhdessä lapaluun kanssa. Solisluu kiinnittyy rintalastan yläosaan rintalasta-solisluunivelen (lat. articulatio sternoclavicularis) välityksellä. Lapaluuhun solisluu niveltyy olkalisäke-solisluunivelessä (lat. articulatio acromioclavicularis). Solisluu murtuu ja katkeaa herkästi.
Kissan solisluu on hyvin pieni eikä kiinnity muihin luihin, mikä helpottaa saalistamista. Koiralla solisluu on surkastunut ja muilla kotieläimillä solisluu näkyy kalkkeutumana yläraajan lihaksen jänteessä. Solisluu puuttuu kokonaan valailta, mutta on hyvin kehittynyt jyrsijöillä ja lepakoilla. Linnuilla solisluut ovat yhtyneet hankaluuksi, jota saatetaan kutsua myös toivomusluuksi.
Aiheesta muualla

Kuvia tai muita tiedostoja aiheesta Solisluu Wikimedia Commonsissa
Laki ja järjestys (albumi)

| Laki ja järjestys Ne Luumäet |
| --- | --- | --- |

Studioalbumin tiedot
 Äänitetty : toukokuu 1990 Master Recording Studio, Helsinki
 Julkaistu: syyskuu 1990
 Formaatti: CD, LP, MC
 Tuottaja(t): Mikko Karmila
 Tyylilaji: punk rock
 Kesto: 41.6 45.1 (CD)
 Levy-yhtiö: Poko Records
Listasijoitukset
  Suomen virallinen lista: 29.
Ne Luumäet -yhtyeen muut julkaisut
| Verta ja luita 1989 | Laki ja järjestys 1990 | Pahat ja rumat 1991 |
Laki ja järjestys on suomalaisen Ne Luumäet -punk-yhtyeen kolmas studioalbumi. Se julkaistiin syyskuussa 1990 levymerkillä Poko Records.
Albumi nousi Suomen virallisen listan sijalle 29, ja se pysyi listalla yhteensä kolme viikkoa. Helsingin Sanomien Markku Fagerlund antoi albumille kolme tähteä viidestä, kehui sen nopeiden ja lyhyiden kappaleiden sarjakuvamaisuutta, mutta moitti hieman levyn tasapaksuutta lukuun ottamatta singlelle poimittuja raitoja ”Maauimalaan” ja ” Teinimutanttininjakilpikonna”, jotka hänestä ”erottuvat selvästi muusta räppäämisestä”.
Kappaleet

Niinkuin ennenkin – 1.49
Laki ja järjestys – 2.06
Tuomari – 2.52
Motelli (kutsukaa poliisi) – 2.59
Leena on liimanhaistaja – 1.55
Hyvää syntymäpäivää – 2.26
Ihmissusi – 2.40
Myymäläetsivä vauhdissa – 2.00
Mut mut jätettiin – 1.57
Maauimalaan – 2.00
Heli oli Juvan kaunein – 2.22
Kukaan ei tiedä – 2.25
Sattuu – 3.18
Lentäjän poika – 1.02
Turpakeikka – 2.26
Älä sano ei – 2.18
Luunkova luu – 2.00
Nyt ei enää – 2.31
Mä en välitä – 1.36 (vain CD-painos)
Teinimutanttininjakilpikonna – 2.19 (vain CD-painos)
Kokoonpano

Joey Luumäki – laulu
Heko Luumäki – kitara
Pete Luumäki – basso
Kaide Luumäki – rummut
Aiheesta muualla

Laki ja järjestys discogs.com -sivustolla (englanniksi)
Laki ja järjestys finnmusic.net -sivustolla
Smetana

Puolassa smetanaa tarjoillaan usein keitinpiiraiden eli pierogien kera.
Smetana eli vuolukerma on hapatettua kermaa, jonka rasvapitoisuus vaihtelee noin 10–70 prosentin välillä ja koostumus rasvapitoisuuden mukaan juoksevasta lähes voita muistuttavaan. Maultaan se on täyteläinen, aromikas ja raikkaan happamahko. Smetana on vanha itäeurooppalaiseen ruokakulttuuriin liittyvä maitotuote. Smetanaa syödään etenkin borssikeiton ja blinien kanssa. Suomenkielisen nimityksen "vuolukerma" on tiettävästi keksinyt Otto P. Pehkonen vuonna 1914.
Suomalaisessa smetanassa on 42 prosenttia rasvaa. Suomalaista smetanaa valmistavat esimerkiksi Juustoportti, Valio ja Arla.
Historiaa

Suomen alueella hapankerma kuuluu erityisesti karjalaiseen ja myös savolaiseen ruokakulttuuriin, ja sitä valmistettiin ja käytettiin kotona, kunnes kaupallinen maidontuotanto kullakin paikkakunnalla alkoi eli myöhäisimmillään 1960-luvun alkuun asti. Smetana kuorittiin tuolloin piimineen maidon eli viilin pinnalta, eikä sitä erikseen hapatettu tuoreesta kermasta kuten nykyään. Kun maidon lähettäminen meijeriin alkoi, loppui myös smetanan käyttö kotitaloudessa, sillä maidosta maksettiin rasvapitoisuuden mukaan. Hapanta kermaa ei kuitenkaan ennen meijerien aikaa sanottu smetanaksi vaan murteesta riippuen ”kermaksi”, ”päällisiksi” tai muuksi sellaiseksi. Tuoreen kerman nimitykset oli yleensä lainattu ruotsista tai venäjästä (”reta”, ”liuhki”). Suurin osa smetanasta meni kuitenkin voin kirnuamiseen, sillä varhaisempina aikoina voilla maksettiin veroja, ja myöhemmin sitä käytiin myymässä lähikaupunkien toreilla ja saatiin niin käteistä rahaa. Kermaa käytettiin lähinnä leivonnaisiin, kuten ohrajauhoista ja smetanasta leivottuihin kakkaroihin, jotka tunnetaan useilla paikallisilla nimillä.
Kannakselaisessa ja inkeriläisessä ruokakulttuurissa smetanan käyttö oli laajempaa ja samantapaista kuin venäläisessä keittiössä.
Aiheesta muualla

Wikimedia Commonsissa on kuvia tai muita tiedostoja aiheesta .
Ravintoarvoja fineli.fi
Solistitium Records

| Solistitium Records |
| --- | --- |
Emoyhtiö:  Millenium Metal
Perustettu:  1994
Tilanne:  lopettanut
Tyylilajit:  black metal, folk metal
Kotimaa:  Saksa
Sijainti:  Moormerland, Ala-Saksi
Infobox OKNimi-testi OK: 
Solistitium Records oli saksalainen levy-yhtiö, joka keskittyi black metal -musiikin julkaisemiseen.
Yhtyeitä

Autumn Verses
Azure
Behemoth
Darkwoods My Betrothed
Helheim
Hin Onde
Horna
Isvind
Nattvindens Gråt
Perished
Trollfest
Tunrida
Vultyr
Wyrd
Thromdarr
Lars Bexar

Lars Verner Eugen Bexar (17. elokuuta 1918 – 19. kesäkuuta 1968) oli suomalainen kuulantyöntäjä ja keihäänheittäjä. Bexar edusti urallaan Sundom Idrottsföreningiä.
Kalevan kisoissa Bexar saavutti kuulantyönnössä hopeaa vuosina 1948 ja 1950 ja pronssia vuosina 1945 ja 1946. Keihäänheitossa hän oli parhaimmillaan neljäs vuonna 1948. Bexar edusti kuulantyönnössä Suomea maaotteluissa vuosina 1946 ja 1950.
Henkilökohtaiset ennätykset > Ulkoradat

| Laji | Tulos | Paikka | Päivä |
| --- | --- | --- | --- |
| kuulantyöntö | 14,96 | Helsinki | 20. syyskuuta 1945 |
| keihäänheitto | 65,15 | Vaasa | 22. elokuuta 1948 |
Lähde
Sinipiika

Sinipiika on Suomessa keksitty ja valmistettu varrellinen lattialuuttu, jota nykyisin valmistaa Sinituote Oy. Sinipiika kehitettiin 1950-luvulla, ja se oli aikanaan edistyksellinen, sillä sen sienestä pystyy puristamaan liiat vedet pois varressa olevaa kahvaa työntämällä. Sinipiiasta tulikin pian suosittu, ja se on edelleen yleinen siivousväline varsinkin Suomessa. Sinipiika on saanut nimensä suomalaisesta metsänhaltijasta sinipiiasta, jonka tehtävä oli metsien siivous ja kaunistaminen. [lähde? ]
Alkuperäisestä sinipiiasta on tehty erilaisia muunnoksia, mutta perustyyppi on säilynyt. Sinipiikojen ympärille on kehitetty Sini-tuoteperhe, johon kuuluu erilaisia puhdistusvälineitä ja vaatteiden huoltovälineitä. [lähde? ]
Lars Barmen

| Lars Barmen |
| --- | --- |
 Barmen vuonna 2014.
Henkilötiedot
Syntynyt: 3. helmikuuta 1963 (ikä 61) Selje, Norja
Ammatti:  kokki
Lars Barmen (s. 3. helmikuuta 1963 Selje) on norjalainen kokki. Hän juonsi omaa Barmeny-ohjelmaansa NRK:lla vuosina 1997–2001 ja on julkaissut useita keittokirjoja.
Aiheesta muualla

Kuvia tai muita tiedostoja aiheesta Lars Barmen Wikimedia Commonsissa
Serkkuni Vinny

| Serkkuni Vinny> My Cousin Vinny |
| --- | --- |

Ohjaaja:  Jonathan Lynn
Käsikirjoittaja:  Dale Launer
Tuottaja:  Dale Launer   Paul Schiff
Säveltäjä:  Randy Edelman
Kuvaaja:  Peter Deming
Leikkaaja:  Stephen E. Rivkin
Pääosat:   Joe Pesci  Ralph Macchio  Marisa Tomei 
Valmistustiedot
Valmistusmaa:  Yhdysvallat
Tuotantoyhtiö:  Twentieth Century Fox
Levittäjä:  InterCom Netflix Disney+ Ivi.ru Xfinity Streampix
Ensi-ilta:  1992
Kesto:  120 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Serkkuni Vinny (My Cousin Vinny) on vuonna 1992 ensi-iltansa saanut rikoskomediaelokuva. Sen on ohjannut Jonathan Lynn ja pääosissa ovat Joe Pesci, Ralph Macchio ja Marisa Tomei.
Tomei voitti roolisuorituksestaan parhaan naissivuosan Oscarin.
Juoni

Kaupunkilaisopiskelijat juuttuvat Alabaman pikkukaupunkiin syytettynä yllättäen murhasta. Toinen heistä hankkii paikalle serkkunsa, lakia itsekseen opiskelleen Vinnyn (Pesci) ja tämän tyttöystävän (Tomei) auttamaan heitä oikeudenkäynnissä.
Näyttelijät

| 0 | 1 | 2 |
| --- | --- | --- |
|  Joe Pesci  | … |  Vincent Gambini   |
|  Ralph Macchio  | … |  Billy Gambini   |
|  Marisa Tomei  | … |  Mona Lisa Vito   |
|  Mitchell Whitfield  | … |  Stan Rothenstein   |
|  Fred Gwynne  | … |  tuomari Chamberlain Haller   |
|  Lane Smith  | … |  piirisyyttäjä Jim Trotter, III   |
|  Austin Pendleton  | … |  John Gibbons   |
|  Bruce McGill  | … |  seriffi Dean Farley   |
Vastaanotto

Video-oppaassa vuodelta 1994 Bello Romano pitää hieman ylipitkän elokuvan näppärästä sanailusta sekä Pescin ja Tomein välisestä kemiasta. Hän antaa elokuvalle neljä tähteä viidestä, mikä vastaa sanallista arviota ”erinomainen”.
Lars Bak

| Lars Bak |
| --- | --- |

Henkilötiedot
Koko nimi:  Lars Ytting Bak
Syntynyt: 16. tammikuuta 1980 (ikä 44)
Kansalaisuus:   Tanska
Pyöräilijä
Pituus:  191 cm
Paino:  76 kg
Joukkue:  lopettanut
Laji:  maantie
Rooli:  ajaja
Ajajatyyppi:  yleisajaja
Ura
Ammattilaisjoukkue(et)
2001 2002 2003 2004 2005–2009 2010–2011 2012–2018 2019:  Fakta EDS-Fakta Fakta Bankgiroloterij CSC/Team Saxo Bank Team HTC Lotto-Belisol / Lotto Soudal Dimension Data
Suurimmat voitot
 Grand Prix de Fourmies 2012  Tanskan maantieajomestaruus 2005  Tanskan aika-ajomestaruus 2007, 2008, 2009 Italian ympäriajo, etappi 
 Tiedot päivitetty: 11. tammikuuta 2024 
Aiheesta muualla
www.feltet.dk/larsbak
Lars Ytting Bak (s. 16. tammikuuta 1980 Silkeborg, Tanska) on tanskalainen maantiepyöräilijä, joka kilpaili ammattilaisena vuosina 2001–2019. Hän on menestynyt lähinnä etappikilpailuissa.
Saavutuksia

Lähde: Cycling Archives
Libero Grande

| Libero Grande |
| --- | --- |
Kehittäjä:  Namco
Julkaisija:  Namco
Julkaistu:  KolikkopeliJP 1997PlayStationJP 26.11.1998
Lajityyppi:  urheilupeli
Pelimuoto:  Yksinpeli
Alusta:  kolikkopeli, PlayStation
Jakelumuoto:  CD-levy
Lisää peliartikkeleitaVideopelien teemasivulla
Infobox OK : 
Libero Grande on Namcon kehittämä urheilupeli, jossa aiheena on jalkapallo. Peli on julkaistu kolikkopelinä ja Sonyn PlayStationille. Peli on julkaistu vuonna 1997.
Libero Grande eroaa muista jalkapallopeleistä siinä, että Libero Grandessa pelataan vain yhdellä pelaajalla, ei koko joukkueella. Lisäksi Libero Grandessa pelaajat ovat Pro Evolution Soccerin tapaan keksittyjä mutta oikeisiin pelaajanimiin viittaavia. Seurajoukkueita ei pelissä ole, vaan pelaajat pelaavat ainoastaan maajoukkueissa. Libero Grande on enemmänkin simulaatio kuin peli, ja siinä voit syöttää, taklata, pyytää palloa (syöttöä) joukkuetovereiltasi, kun heillä on pallo, sekä laukaista. Laukaisussa erikoista on se, että se lähtee aina vastustajan maalialueella maalin suuntaan eikä sinnepäin, minne pelaaja on menossa. Pelattava demo Libero Grandesta sisällytettiin Ridge Racer Type 4-pelin mukana tulleeseen Ridge Racer Hi-Spec-pelilevyyn. Demossa voi pelata kolmella pelaajalla, joita voi käyttää yhdessä 10-minuuttisen ottelussa.
Pelille julkaistiin Euroopassa ja Japanissa jatko-osa Libero Grande International, joka ei kuitenkaan saavuttanut edeltäjänsä kaltaista menestystä.
Pelitilat

Arcade. Arcadessa pelaat pelin kerrallaan niin kauan kunnes voitat. Vastus kovenee jokaisen voiton jälkeen.
International Cup. Kansainvälisessä turnauksessa on ensin alkulohkot ja niiden jälkeen pudotuspelit. Juuri niin kuin oikeassakin turnauksessa. Joukkueita on 32.
Exhibition. Näytösottelussa voit valita millä maalla pelaat ja mitä maata vastaan. Kentän ja vuorokauden ajan voit myös valita.
World League. Maajoukkueliiga. Kaikki pelaavat toisiaan vastaan. Joukkueiden määrän ja kierrokset voi pelaaja päättää itse valikosta.
Player Challenge. Harjoitusmodi, jossa on erilaisia haasteita pelaajalle.
Pelaajat

Pelaajien ikä / pituus(cm) / paino(kg).
Raimundo 25 / 180 / 74. Raimundo on nopea ja ketterä pallonhallinnan mestari. (Romario, Ronaldo, Rivaldo)
Rudolf de Buys 27 / 212 / 72. Rudolf de Buys on kookas ja taitava pukkaaja. (Ronald De Boer)
Antonio del Pacino 29  / 191 / 80. Antonio del Pacino on nopea ja tarkka hyökkääjä. (Alessandro Del Piero)
Zenon Zadkine 22 / 188 / 78. Zenon Zadkine on tekninen ja tasapainoinen pelaaja. (Zinedine Zidane)
Naoki Hidaka 29 / 187 / 78. Naoki Hidaka on monipuolinen pelaaja ja taitava kuljettaja.
Philippe Empson 25 / 194 / 68. Philippe Empson on hyvin nopea, mutta hänen tekniikassaan on toivomisen varaa.
Alfred Shaffer 32 / 184 / 71. Alfred Shaffer on tehokas pelaaja ja taitava kuljettaja. (Alan Shearer)
Gaston Balmaceda 28 / 189 / 80. Gaston Balmaceda on luotettava pelaaja ja tarkka laukaisija. (Gabriel Batistuta)
Cornelio Valencia 30 / 181 / 72. Cornelio Valencia on ketterä ja nopea pelaaja, joka kuljettaa palloa taitavasti. (Carlos Valderrama)
Jordan Kruger 31 / 190 / 78. Jordan Kruger on tasapainoinen ja monitaitoinen pelaaja. (Jürgen Klinsmann, Jürgen Kohler)
Raffaello Balbo 28 / 179 / 71. Raffaello Balbo on erinomainen kuljettaja ja tarkka laukausija, mutta häneltä puuttuu voimaa. (Roberto Baggio)
Dirk Berlarge 28 / 210 / 74. Dirk Berlarge hallitsee tarkat ja voimakkaat laukaukset. (Dennis Bergkamp, David Beckham)
Oswald Bismarck 21 / 209 / 75. Oswald Bismark on pitkä pelaaja, joka pukkaa voimakkaasti. (Oliver Bierhoff)
Patrizo Mazzini 23 / 218 / 83. Patrizo Mazzini on ainutlaatuisen pitkä ja monipuolinen pelaaja. (Paolo Maldini)
Ricard Castro 23 / 169 / 56. Ricard Castro on lyhyt pelaaja, joka laukaisee tehokkaasti ja tarkasti. (Roberto Carlos)
Ajax Mobius 31 / 185 / 73. Ajax Mobius on luotettava pelaaja, joka laukoo tarkasti ja kuljettaa palloa hallitusti. (Andreas Möller)
Godwin Hasdeu 31 / 167 / 59. Godwin Hasdeu on huomattavan tarkka laukaisija ja taitava kuljettaja. (Gheorghe Hagi)
Renato Gallegos 19 / 192 / 80. Renato Gallegos on nopea, nuori ja monitaitoinen pelaaja. (Raul Gonzalez)
Robin Garrick 26 / 180 / 68. Robin Garrick on hyvin ketterä pelaaja, joka kuljettaa palloa taitavasti.
Dorman Smixolovic 32 / 187 / 70. Dorman Smixolovic on luova pelaaja ja taitava pallonkäsittelijä. (Dragan Stojkovic)
Lisäksi pelissä on salaisia pelaajia (secret player), jotka ilmestyvät kun voittaa eri turnauksia.
Vastaanotto

GameSpot antoi pelille arvosanan 8.1/10 arvostelussaan.
Aiheesta muualla

LiberoGrande MobyGamesissa (englanniksi)
Arvostelu Libero Grandesta[vanhentunut linkki]
Soittajan ikkuna

Soittajan ikkuna on talonpoikaisen kansanmestari taiteilija Veikko Vionojan (1909–2001) vuonna 1962 maalaama öljytyö kankaalle, 90,5×131,5 cm. Ateneumin taidemuseo osti sen vuonna 1984 kokoelmiinsa.
Soittajan ikkuna on yksi Veikko Vionojan Pohjanmaata kuvaava teos. Hän maalasi muistojensa lapsuutensa sielunmaisemia, jolloin raja läsnäolevan ja menneen välillä ei ole selvä. Tummasävyisen Soittajan ikkunan voi täten katsoa olevan sukua surrealistiselle taiteelle.
Aiheesta muualla

Teos Suomen Kansallisgallerian sivuilla: Kokoelmat: Soittajan ikkuna.  (Arkistoitu – Internet Archive)
Sidirónero

| Sidirónero Σιδηρόνερο |
| --- | --- |
 Kunnallisyksikön sijainti
 Sidirónero
 Koordinaatit: 41°22′4″N, 24°14′9″E 
Valtio:  Kreikka
Hajautetun hallinnon alue:  Makedonia jaTraakia
Alue:  Itä-Makedonia ja Traakia
Alueyksikkö:  Dráma
Kunta:  Dráma
Hallinto:  
 – Asutustyyppi:  kunnallisyksikkö, entinen kyläkunta, kylä
 – Kallikrates-koodi:  020102
Väkiluku (2011):  412
 – Kylä­yhdys­kunta:  310
 – Kylä:  228
Aikavyöhyke:  UTC+2
 – Kesäaika:  UTC+3
Rekisterikilpi:  RM
Infobox OKVirheellinen NIMI-arvo: 
Sidirónero (kreik. Σιδηρόνερο) on Kreikan kylä sekä samanniminen Dráman kunnan kunnallisyksikkö (Δημοτική Ενότητα Σιδηρονέρου, Dimotikí Enótita Sidironérou) ja entinen itsenäinen kyläkunta. Se sijaitsee Dráman alueyksikössä Itä-Makedonian ja Traakian alueella. Koko kunnallisyksikön väkiluku on 412 ja varsinaisen Sidiróneron kylän väkiluku 228 (vuonna 2011).
Sidiróneron kylä sijaitsee Thisavróksen tekojärven pohjoispuolella linnuntietä noin 26 kilometriä pohjoiskoilliseen Dráman kaupungista. Sidiróneron kunnallisyksikkö käsittää Dráman kunnan pohjoisosan Bulgarian vastaisella rajalla. Sidirónero oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Dráman kuntaan, jolloin se muuttui uuden kunnan kunnallisyksiköksi.
Kunnallisyksikön osat

Sidiróneron kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Sidirónero | Kallíkarpo | 24 |
| Sidirónero | Oropédio | 23 |
| Sidirónero | Pappádes | 35 |
| Sidirónero | Sidirónero | 228 |
| Skalotí | Skalotí | 102 |
Yhteensä: 412
Sidmouth

| Sidmouth |
| --- | --- |
 Sidmouthin hiekkarantaa.
 fiSidmouth 
 50°40′48″N, 3°14′20″W 
Valtio:  Yhdistynyt kuningaskunta
Osa:  Englanti
Hallintoalue:  Lounais-Englanti
Kreivikunta:  Devon
Hallintopiiri:  East Devon
Hallinnon tyyppi:  Kunta
Maantiede
Kokonaispinta-ala:  46,4 km²
Väestö
Väkiluku (2018):  14 477
Väestötiheys:  312 as./km²
 www.sidmouth.gov.uk 
Sidmouth on noin 14 800 asukkaan rannikkokaupunki ja kunta (civil parish) Devonin kreivikunnassa Lounais-Englannissa. Se kuuluu East Devonin hallintopiiriin ja sijaitsee Sidjoen suulla Englannin kanaalin pohjoisrannalla, 24 kilometriä itäkaakkoon Exeterin kaupungista.
Kaupunki on luonnonkauniilla paikalla ja sijaitsee Dorsetin ja Itä-Devonin rannikon maailmanperintökohteen keskellä. Kaupungin lähellä Salcomben mäellä on Norman Lockyerin observatorio, joka valmistui 1912 ja on nykyään opetuskäytössä. Kaupunki on voittanut Britannian kukkanäyttelyitä, ja siellä on vuotuinen folkmusiikkifestivaali. Yli puolet asukkaista on vanhuuseläkeläisiä. Kaupungissa toimii kansainvälinen koulu.
Tammikuun 2007 talvimyrskyssä Napoli-laiva haaksirikkoutui kanaalissa, sai pahan kallistuman ja hinattiin Sidmouthin edustalle. Lastina oli muun muassa akkuhappoa. Sadat linnut kärsivät onnettomuudesta. Rannan asukkaat saalistivat laivasta ajelehtimaan lähteneitä tavaroita kuten moottoripyöriä.
Aiheesta muualla

Wikimedia Commonsissa on kuvia tai muita tiedostoja aiheesta .
Virtual Tour of Sidmouth (Arkistoitu – Internet Archive)
Soitinyhtye

Soitinyhtye on nimitys yhtyeestä, jossa ei ole laulusolistia. Esimerkiksi yhtyeistä, jotka soittavat rautalankamusiikkia, käytetään nimitystä rautalankayhtye. Soitinyhtye ei aina esiinny yksin, vaan toisinaan voi toimia esimerkiksi toisen artistin taustayhtyeenä.
Tunnettuja soitinyhtyeitä

Agents (osittain)
The Shadows (suurelta osin)
The Ventures (suurelta osin)